ତୃତୀୟ ତରଙ୍ଗ ପୂର୍ବରୁ ନିରୀହ ପିଲା ମାନେ ହେଉଛନ୍ତି କରୋନର ଶିକାର ! ଦିଲ୍ଲୀରେ ଦୁଇ ଶିଶୁଙ୍କର... - Enews Online\nତୃତୀୟ ତରଙ୍ଗ ପୂର୍ବରୁ ନିରୀହ ପିଲା ମାନେ ହେଉଛନ୍ତି କରୋନର ଶିକାର ! ଦିଲ୍ଲୀରେ ଦୁଇ ଶିଶୁଙ୍କର...\nMay 17, 2021 May 17, 2021 Avnika Nayak\nକରୋନା ସଂକ୍ରମଣର ଦ୍ୱିତୀୟ ତରଙ୍ଗ ଏପର୍ଯ୍ୟନ୍ତ ଶେଷ ହୋଇନାହିଁ । ଏଥି ସହିତ ତୃତୀୟ ତରଙ୍ଗକୁ ନେଇ ଡାକ୍ତର୍ ଏବଂ ବିଶେଷଜ୍ଞମାନେ କ୍ରମାଗତ ଭାବରେ କହୁଛନ୍ତି ଯେ ଛୋଟ ପିଲାମାନଙ୍କଠାରେ ଏହାର ବିପଦ ଅଧିକ ହୋଇପାରେ, କିନ୍ତୁ ଏହାର ପ୍ରଭାବ ଏବେ ଠାରୁ ଦୃଶ୍ୟମାନ ହେଉଛି ।\nଗତ ୨ ଦିନ ମଧ୍ୟରେ ଦିଲ୍ଲୀ ଭିତରେ କରୋନାରେ ଜଣେ ୫ ବର୍ଷର ପରି ଏବଂ ୯ ବର୍ଷିୟ କ୍ରିସୁଙ୍କର ମୃତ୍ୟୁ ହୋଇଛି । ଏହି ଉଭୟ ଶିଶୁ ଦିଲ୍ଲୀର ଜିଟିବି (ଗୁରୁ ତେଗ୍ ବାହାଦୁର୍) ହସ୍ପିଟାଲରେ ଚିକିତ୍ସିତ ହେଉଥିଲେ ।\nଉତ୍ତର-ପୂର୍ବ ଦିଲ୍ଲୀର ନନ୍ଦନଗରୀ ଅଞ୍ଚଳରେ ରହୁଥିବା ପ୍ରହ୍ଲାଦ ଏବଂ ତାଙ୍କ ପତ୍ନୀ ଏବଂ ସମ୍ପର୍କୀୟମାନେ ଗଭୀର ଦୁଃଖରେ ଅଛନ୍ତି । ଘରେ ଦୁଃଖର ଲହରୀ ଖେଳିଯାଇଛି । କେହି ଜାଣି ନଥିଲେ ଯେ ତାଙ୍କ ହସ ଖେଳ ପରିବାରରେ କରୋନାର ନଜର ଲାଗିଯିବ । ଏହି ଘରେ ୫ ବର୍ଷ ପୂର୍ବେ ପରି ଜନ୍ମ ହୋଇଥିଲେ । ଝିଅଟିର ପିତା ପ୍ରହ୍ଲାଦ କହିଛନ୍ତି ଯେ ତାଙ୍କ ଝିଅ ଠିକ୍ ପରି ଭଳି ଥିଲା, ତେଣୁ ତାଙ୍କ ନାମ ମଧ୍ୟ ପରି ରଖିଥିଲେ ।\nକୋଭିଡ୍ ପଜିଟିଭ୍ ପରୀକ୍ଷା କରାଯିବା ପରେ ତାଙ୍କୁ ମେ ୬ରେ ଜିଟିବି ହସ୍ପିଟାଲରେ ଭର୍ତ୍ତି କରାଯାଇଥିଲା ବୋଲି ପ୍ରହ୍ଲାଦ କହିଛନ୍ତି । ସେ ୬ଦିନ ଭେଣ୍ଟିଲେଟରରେ ରହିଥିଲେ । ଚିକିତ୍ସା ସମୟରେ ବୁଧବାର ତାଙ୍କର ମୃତ୍ୟୁ ଘଟିଛି ।\nବୁଧବାର ଦିନ ପରିଙ୍କୁ ସିମାପୁରୀ ଶ୍ମଶାନରେ ସମାଧି ଦିଆଯାଇଛି । ତାଙ୍କର ଅନ୍ତିମ ସଂସ୍କାର ଭଗବତ୍ ସିଂ ସେବା ଦଳର ପ୍ରତିଷ୍ଠାତା ଜିତେନ୍ଦ୍ର ସିଂ ସଂଣ୍ଟି ଏବଂ ଶିଶୁର ପିତା ପ୍ରହ୍ଲାଦ କରିଥିଲେ । ଜିତେନ୍ଦ୍ର ସିଂ ସଂଣ୍ଟି କହିଛନ୍ତି ଯେ ଡାକ୍ତରଖାନାରୁ ଆମ୍ବୁଲାନ୍ସରେ ସାଧାରଣତ ଗୋଟିଏ ମୃତଦେହ ଆସିଥାଏ, କିନ୍ତୁ ସେଦିନ ଆମ୍ବୁଲାନ୍ସରେ ଦୁଇଟି ମୃତଦେହ ଦେଖି ସେ ଆଶ୍ଚର୍ଯ୍ୟ ହୋଇଯାଇଥିଲେ ।\nଅନ୍ୟପକ୍ଷରେ ଉତ୍ତର-ପୂର୍ବ ଦିଲ୍ଲୀର ଦିଲଶାଦ୍ କଲୋନୀରେ ରହୁଥିବା ଶଶାଙ୍କ ଶେଖର୍ ନିଜର ୯ ବର୍ଷର ସନ୍ତାନକୁ ହରାଇଛନ୍ତି । ପିତା ନିଜେ କରୋନା ପଜିଟିଭ୍ । ସେ ରାଜୀବ୍ ଗାନ୍ଧୀ ଡାକ୍ତରଖାନାରେ ଚିକିତ୍ସିତ ହେଉଛନ୍ତି, କିନ୍ତୁ ଏହି ସମୟରେ ଗୁରୁବାର ଦିନ ତାଙ୍କ ଶିଶୁର ମୃତ୍ୟୁ ଘଟିଛି ।\nପରିବାର ସଦସ୍ୟ କହିଛନ୍ତି ଯେ ବୁଧବାର ଦିନ କ୍ରିସୁଙ୍କ ସ୍ୱାସ୍ଥ୍ୟ ଅବସ୍ଥା ଖରାପ ହୋଇଯାଇଥିଲା ଏବଂ ପରେ ତାଙ୍କୁ ଜିଟିବି ହସ୍ପିଟାଲରେ ଭର୍ତ୍ତି କରାଯାଇଥିଲା । ଯେଉଁଠାରେ ଗୁରୁବାର ସକାଳେ ତାଙ୍କର ମୃତ୍ୟୁ ହୋଇଥିଲା ।\nଜିଟିବି ହସ୍ପିଟାଲରୁ ମିଳିଥିବା ସୂଚନା ଅନୁଯାୟୀ, ଉଭୟ ଶିଶୁଙ୍କ ଅମ୍ଳଜାନ୍ ସ୍ତର ୩୦ରୁ କମ୍ ହୋଇଯାଇଥିଲା ଏବଂ 'ଫୁସ୍-ଫୁସ୍'ରେ ସଂକ୍ରମଣ ବହୁତ ଅଧିକ ହୋଇଯାଇଥିଲା । ଯେଉଁଥିପାଇଁ ସେମାନଙ୍କୁ ବଞ୍ଚାଇବା କଷ୍ଟକର ହୋଇଗଲା ।\nପିଲାଦିନେ ଗୋଟିଏ ବିଦ୍ୟାଳୟରେ ପାଠ ପଢୁଥିଲେ ଅନୁଷ୍କା ଶର୍ମା ଏବଂ ସାକ୍ଷୀ ଧୋନୀ ! ସୋସିଆଲ୍ ମିଡିଆରେ ଭାଇରାଲ୍ ହେଲା ଫୋଟ...\nଏହି ୫ଟି ରାଶିର ଭାଗ୍ୟଚକ୍ରରେ ଆସିବ ପରିବର୍ତ୍ତନ ! ମାତା ତାରିଣୀଙ୍କ କୃପା ଓ ଆଶୀର୍ବାଦରୁ କର୍ମକ୍ଷେତ୍ରରେ ଆର୍ଥିକର ସୁଧାର ଆସିବ...\nଏହି ରାଜ୍ୟରେ ଜୁନ୍ ୨୮ ପର୍ଯ୍ୟନ୍ତ ଲକ୍ଡ଼ାଉନ୍ ଅବଧିକୁ ବୃଦ୍ଧି ! ଯାତାୟାତ କ୍ଷେତ୍ରରେ କଟକଣା କୋହଳ କରାଗଲା !\nIndian Railwaysର ନିୟମରେ ପରିବର୍ତ୍ତନ : ଏବେ Platform Ticket ଦ୍ୱାରା ଟ୍ରେନରେ ଯାତ୍ରା କରିପାରିବେ !
